गजल/आलेखक लेखक/प्रस्तुतकर्ता छथिः पंकज चौधरी (नवलश्री) पर 4/06/2012 06:49:00 pm कोई टिप्पणी नहींः
साँझ परल, बैसि पिपर पर चिड़ै करय पंचैती,
सूगा-मैना ब्याह रचाओत बगुला करय घटकैती ।
 फुदकि-फुदकि के फुद्दी नाचय फेर हेतै वनभोज,
कौआ पिजबैछ लोल कोइली गाबि रहल छइ चैती ।
 बगरा-परबा अपस्याँत अछि इंतजाम मे लागल,
डकहर बैसल सोचि रहल कोना हेतै कुटमैती ।
 पोरकी पिपही बजा रहल छै टिटही पिटै ढोलक,
मोर नचैछै ता-ता-थैया "चंदन" अद्भुत ई कुटमैती ।
 गजल/आलेखक लेखक/प्रस्तुतकर्ता छथिः Chandan Kumar Jha पर 4/06/2012 06:14:00 pm कोई टिप्पणी नहींः
हम बड पैघ छी तोरा सँ ,
सूगा कहलकै जुनि बाज ,
तोड़िये देबौ लोल रोड़ा सँ ,
गाछी-बिरछी तूँ घुमै छहीँ ,
कारी रूप देख ले ऐना सँ ,
कोइली तुनकि क' बाजल ,
मीठ बाजै छी हम तोरा सँ ,
हम घुमै छी अप्पन मोनेँ ,
बान्हल रहेँ तूँ पिँजरा सँ ,
उठम-बजड़ा , धक्का -मुक्की ,
खूने-खूनाम भेल पैना सँ ,
मोर जी तखन कहलनि ,
नै ल'ड़ तूँ अपने भैया सँ ,
सूगा "अमित" राम गाबै छेँ ,
सीख ले कोइली गबैया सँ . . . । ।
 गजल/आलेखक लेखक/प्रस्तुतकर्ता छथिः amit kumar पर 4/05/2012 07:12:00 pm कोई टिप्पणी नहींः
आइ तारा केर नगरी सँ एथिन माँ ,
अपन कोरा झट द' हमरा उठेथिन माँ ,
खेलबै माँ संग आ रूसबै हँसबै ,
पकड़ि आँङुर गाम-घर मे बुलेथिन माँ ,
थाकि जेबै जखन , भोजन करा हमरा ,
गाबि लोड़ी आँचरक त'र सुतेथिन माँ ,
राम कक्का के परू छैक मरखहिया ,
सुरज के बकरी सँ हमरा बचेथिन माँ ,
हमर संगी संग माँ के घुमै सर्कस ,
आबि घर हमरो सिनेमा ल' जेथिन माँ ,
कत' सँ एलै मेघ कारी इ , अंबर मे ,
"अमित" मन डेराइ यै कखन एथिन माँ . . . । ।
 गजल/आलेखक लेखक/प्रस्तुतकर्ता छथिः amit kumar पर 3/30/2012 07:21:00 pm 1 टिप्पणीः
गजल/आलेखक लेखक/प्रस्तुतकर्ता छथिः मिहिर झा पर 3/30/2012 03:59:00 pm कोई टिप्पणी नहींः
बगरा उड़य फर-फर-फर्र ।
 झरना झहरे झर-झर-झर्र,
बाँस बजय छै कर-कर-कर्र ।
 मिल चलय छै धर-धर-धर्र,
साँप ससरलै सर-सर-सर्र ।
 चुनमा छाती धक-धक-धक्क,
डरसँ कापय थर-थर-थर्र ।
 पप्पा एलखिन भागि गेल डर,
बात पदाबय चर-चर-चर्र ।
 गजल/आलेखक लेखक/प्रस्तुतकर्ता छथिः Chandan Kumar Jha पर 3/29/2012 08:34:00 pm कोई टिप्पणी नहींः
कुकरुकू जखन मुरगा बाजल,
किरिण सुरूजक मूँह मेँ लागल ।
 कौआ डकलक कोइली बाजल,
आँखि मिड़ैते चुनमुन जागल ।
 नहा-सोना के कयलनि जलखै,
दीदीजी बड्ड नीक लगैत छन्हि,
मास्टर जी के छड़ी लय भागल ।
 कान पकड़ि के उठक-बैठक,
तैयो खेले पर मोन छै टाँगल ।
 "चंदन" टन-टन घंटी बजलै ,
गजल/आलेखक लेखक/प्रस्तुतकर्ता छथिः Chandan Kumar Jha पर 3/29/2012 08:33:00 pm कोई टिप्पणी नहींः
चार पर छै कौआ बैसल,
माँझ अँगना बौआ बैसल ।
 घुट-घुट खाथि दूध-भात,
मायक कोरा बौआ बैसल ।
 राजा-रानी सुनथि पिहानी,
मइयाँ कोरा बौआ बैसल ।
 ओ-ना-मा-सी सिखथि-पढ़थि,
बाबाक कोरा बौआ बैसल ।
 सुग्गा-मेना संग खेलै छथि,
"चंदन" अँगना बौआ बैसल ।
 गजल/आलेखक लेखक/प्रस्तुतकर्ता छथिः Chandan Kumar Jha पर 3/29/2012 08:32:00 pm कोई टिप्पणी नहींः
गजल/आलेखक लेखक/प्रस्तुतकर्ता छथिः amit kumar पर 3/29/2012 04:20:00 pm कोई टिप्पणी नहींः
भनसा धर दिश दौड़लनि बौआ ,
अपन जलखइ माँगलनि बौआ ,
बीच आँगन मे ऊँच पिढ़ी लगेला ,
छरपला , डोलल खसलनि बौआ ,
देखलनि माँ के ठाढ़ हाथ फैलेने ,
चोट बिसरि कोरा बैसलनि बौआ ,
दादी एलखिन लेने बाटी बौआ के .
 दूध देख क' बाटी फेकलनि बौआ ,
बाबू खेलखिन मिरचाइ सोहारी ,
हुँनको चाही से जीद धेलनि बौआ ,
गेँद गुड्डा हाथी , देब मोटर कार ,
बहुते मनेलौँ नै मानलनि बौआ ,
संग मे जाएब घुमै लए सर्कस ,
"अमित" सँ चारि लड्डू लेलनि बौआ . . . । ।
 गजल/आलेखक लेखक/प्रस्तुतकर्ता छथिः amit kumar पर 3/29/2012 04:15:00 pm 1 टिप्पणीः
(सरल वार्णिक, वर्ण-१३ )
***जगदानन्द झा 'मनु'
गजल/आलेखक लेखक/प्रस्तुतकर्ता छथिः जगदानन्द झा 'मनु' पर 3/28/2012 06:48:00 pm कोई टिप्पणी नहींः
सदस्यता लें संदेश (Atom)